OSNOVNA ŠOLA MALEČNIK

SVET STARŠEV

**ZAPISNIK**

3. seje Sveta staršev, ki je bila dne 29. 5. 2013 ob 17. uri v učilnici matematike.

**Prisotni:**

Cvetka Černko, Borut Korc, Katja Kelbič, Andreja Močnik Kožič, Mojca Bruić, Denis Pahor, Branko Alter, Marija Kos, Valerija Bračko, Franc Šajher, Andrej Vernik.

**Vabljeni:** Rudolf Sedič – ravnatelj.

**Odsotni:**

Simon Polanec, Tomaž Škrlec.

Predsednica Sveta staršev je odprla sejo, pozdravila navzoče in ugotovila, da je na seji prisotnih 11 članov in je seja sklepčna.

Predlagala je naslednji

**DNEVNI RED:**

1. Ugotovitev sklepčnosti in potrditev dnevnega reda.
2. Pouk v manjših učnih skupinah v šolskem letu 2013/2014.
3. Učbeniki, delovni zvezki in druga učna gradiva v šolskem letu 2013/2014.
4. Novosti v šolskem letu 2013/2014.
5. Nakup potrebščin za pouk likovne vzgoje.
6. Kriteriji za subvencioniranje šole v naravi.
7. Jutranje varstvo in OPB.
8. Poročilo s sestanka aktiva predsednikov svetov staršev.
9. Poročanje o izvedenih aktivnostih v zvezi z izgradnjo šolskega igrišča.
10. Razno.

**K točki 1 – Ugotovitev sklepčnosti in potrditev dnevnega reda.**

**Sklep št. 1:**

**Seja Sveta staršev OŠ Malečnik je bila sklepčna, prisotnih je bilo 11 članov.**

**Sklep št. 2:**

**Svet staršev OŠ Malečnik je potrdil predlagani dnevni red.**

**K točki 2 – Pouk v manjših učnih skupinah v šolskem letu 2013/2014.**

G. ravnatelj je povedal, da so bili članom Sveta staršev posredovani predlogi načina pouka v 4., 5., 6., 7. 8. in 9. razredu glede na to, kako so se učitelji s tehtnimi razlogi odločili o heterogenih in homogenih skupinah.

Člani Sveta staršev so ravnatelju postavili vprašanja:

* Zakaj so pri matematiki v 8. in 9. razredu heterogene skupine?
* Ali so učitelji pri teh skupinah enaki?
* Ali to pomeni proste ure pri učencih?
* Kako je z ocenjevanjem, če sta dva učitelja?
* Pri angleščini v 9. razredu so vse skupine heterogene in ni zunanje diferenciacije?
* Ali je razvidno iz urnika, kdaj poteka pouk za te skupine?

G. ravnatelj je podal odgovore:

- glede matematike in tujega jezika v 8. in 9. razredu učitelji pri tej generaciji vidijo večji

smisel v tem, da so otroci skupaj in lahko boljši učenci pomagajo tistim, ki to potrebujejo;

- v 8. in 9. razredu sta dva učitelja (vsak v svoji skupini), pri učencih pa ni prostih ur, saj

poteka pouk istočasno;

- pri teh urah se ne ocenjuje, gre za utrjevanje in ponavljanje snovi (od 4. do 7. razreda),

V 8. in 9. razredu učitelja v manjših skupinah ocenjujeta vsak zase po predhodni

skupni pripravi na ocenjevanje, to velja za pisno in ustno ocenjevanje;

- glede zunanjih diferenciacij moram povedati, da le-teh ni več;

- iz urnika bodo te ure razvidne in bodo označene drugače.

**K točki 3 – Učbeniki, delovni zvezki in druga učna gradiva v šolskem letu 2013/2014.**

Gradivo k tej točki so člani Sveta staršev prejeli pred sejo.

Predsednica Sveta staršev je povedala, da so prejeli finančno sliko nabave delovnih zvezkov, ne pa tudi imenski seznam delovnih zvezkov, ki so potrebni.

G. ravnatelj je podal obrazložitev, da se do sedaj na sestankih ni izrazila želja po seznamih delovnih zvezkov, temveč samo cene delovnih zvezkov. Članom Sveta staršev bo jutri posredovan seznam delovnih zvezkov po e-pošti.

Predstavnik 3.a-razreda je bil mnenja, da Svet staršev ne more potrditi nekaj, za kar ne ve, kaj potrjuje. Enakega mnenja je bila tudi predsednica Sveta staršev.

Predstavnica 9. razreda je povedala, da so pri izbiri delovnih zvezkov učitelji samostojni, izbirajo pa delovne zvezke, ki so cenovno ugodnejši.

**Sklep št. 3:**

**Svet staršev OŠ Malečnik sklene, da se za šolsko leto 2014/2015 pripravi v potrditev Svetu staršev seznam delovnih zvezkov s cenami.**

**Sklep št. 4:**

**Svet staršev OŠ Malečnik potrdi izbor in nabavo delovnih zvezkov za šolsko leto 2013/2014.**

**K točki 4 – Novosti v šolskem letu 2013/2014**

G. ravnatelj je seznanil člane Sveta staršev z novostmi v šolskem letu 2013/2014, in sicer:

* v novem šolskem letu bi se naj v 1. razredu uvedel tuj jezik, vendar je to prestavljeno za dve leti;
* obvezni drugi tuj jezik se ukinja;
* izbirni predmeti ostanejo enako kot do sedaj 2 uri, če pa otrok želi, lahko ima s soglasjem staršev 3 ure;
* verificirano izobraževanje s potrdilom se lahko šteje kot izbirni predmet;
* v novem šolskem letu se preimenujejo predmeti, ki vsebujejo vzgojo, npr. športna vzgoja, se po novem imenu šport;
* v 3. razredu se uvedejo ocene;
* nacionalno preverjanje znanja bo obvezno v 6. in 9. razredu in ni več naknadnega roka;
* glede šole v naravi je odločeno, da bo ena šola v naravi v rednem programu, tako bo v šolskem letu 2013/14 šola v naravi v 2. in 8. razredu kot nadstandard.

Ob 18.10 je sejo zapustil predstavnik 3.b-razreda.

Predstavnica 4.a-razreda je postavila vprašanje, ali šola razmišlja o uvedbi elektronske dokumentacije.

G. ravnatelj je povedal, da bi naj v prihodnjem šolskem letu prešli na e-zbornico in se bomo dogovorili s programerjem za program e-dnevniki. Kdaj in kako bomo uvedli e-redovalnico, pa se bomo vsekakor o tem pogovorili s Svetom staršev in Svetom zavoda.

Predsednica Sveta staršev je povedala, da je na aktivu sveta staršev mariborskih šol izvedela, da so nivoji in načini sporočanja staršem zelo različni po šolah. Ponudnikov programov je veliko, eni so za starše brezplačni, eni so plačljivi. Vprašanje pa je, koliko je takšno sporočanje staršem etično in vzgojno.

**K točki 5 – Nakup potrebščin za pouk likovne vzgoje**

G. ravnatelj je povedal, da tako kot v lanskem šolskem letu se tudi za prihodnje šolsko leto predlaga organizirana nabava potrebščin za likovno vzgojo od 6. do 9. razreda. Predlog Sveta staršev je bil, da bi se takšna nabava potrebščin izvedla tudi za pouk tehnike, vendar žal to ni mogoče.

**Sklep št. 5:**

**Svet staršev OŠ Malečnik se strinja z organizirano nabavo nakupa potrebščin za pouk likovne vzgoje za učence od 6. do 9. razreda. Učenci za nabavo potrebščin prispevajo 10 EUR.**

**K točki 6 – Kriteriji za subvencioniranje šole v naravi.**

Gradivo k tej točki so člani Sveta staršev prejeli pred sejo in niso imeli pripomb.

**Sklep št. 6:**

**Svet starše OŠ Malečnik se je seznanil s Kriteriji za subvencioniranje šole v naravi in nanje nima pripomb.**

**K točki 7 – Jutranje varstvo in OPB.**

G. ravnatelj je povedal, da je jutranje varstvo od 2. do 5. razreda financirano s strani staršev in za prihodnje šolsko leto je 59 otrok, ki bi potrebovali jutranje varstvo. Glede podaljšanega bivanja pa v prihodnjem šolskem letu ne bo sprememb.

**Sklep št. 6.:**

**Svet staršev OŠ Malečnik je soglašal, da se jutranje varstvo za učence od 2. do 5. razreda izvede tudi v prihodnjem šolskem letu in ga financirajo starši.**

Ob 18.25 je sejo zapustil predstavnik 5.a-razreda.

**K točki 8 – Poročilo s sestanka aktiva predsednikov svetov staršev.**

Predsednica Sveta staršev OŠ Malečnik je povedala, da šola Malečnik v aktivu predsednikov sveta staršev mariborskih osnovnih šol ni sodelovala, zato je potrebno, da se na današnji seji dogovorimo, ali se bo šola v aktiv vključila ali ne. Povedala je, da je sama zainteresirana, da se šola v aktiv vključi, kajti aktiv si prizadeva, da bi imeli starši bolj aktivno vlogo pri šolski politiki. Na aktivu je bila podana tudi pobuda, da se ne bi ukinil drugi tuj jezik.

Predstavniki Sveta staršev OŠ Malečnik so bili mnenja, da je sodelovanje v aktivu predsednikov sveta staršev mariborskih osnovnih šol dobro in so se strinjali, da je predstavnica v aktivu ga. Andreja Močnik Kožič, namestnik pa g. Borut Korc.

**Sklep št. 7:**

**Svet staršev OŠ Malečnik potrdi sodelovanje v aktivu predsednikov svetov staršev mariborskih osnovnih šol. Za predstavnico OŠ Malečnik so imenovali go. Andrejo Močnik Kožič, za namestnika pa g. Boruta Korca. Na aktiv predsednikov sveta staršev mariborskih osnovnih šol se napiše dopis, da je OŠ Malečnik pripravljena gostiti naslednji aktiv predsednikov svetov staršev mariborskih osnovnih šol.**

**K točki 9 – Poročanje o izvedenih aktivnostih v zvezi z izgradnjo šolskega igrišča.**

G. ravnatelj je seznani Svet staršev z aktivnostmi v zvezi z izgradnjo šolskega igrišča, in sicer:

- izbran je izvajalec za izdelavo projektne dokumentacije, ki bi morala biti narejena do

20. junija 2013;

- gradbeno dovoljenje ni potrebno, ker gre za enostavni objekt;

- poročal je tudi glede finančnih sredstev, pridobljenih s strani MO Maribor, šole, šolskega

sklada, Športne zveze;

- staršem so bile poslane s strani šolskega sklada zahvale za donirana sredstva, hkrati pa

so bili obveščeni, da finančna sredstva še niso v celoti zbrana in lahko še naprej donirajo

sredstva za igrišče;

- za donacije finančnih sredstev za igrišče bomo zaprosili tudi društva v Malečniku,

organiziral se bo dobrodelni koncert, Mariborski vodovod bo doniral pitnik na igrišču, uredila

se bo tudi razsvetljava;

- hkrati pa potekajo tudi dela na spodnjem igrišču.

Predstavnica 2. razreda je povedala, da se papir zbira še naprej in bodo sredstva namenjena za igrišče. Predlagala je, da predstavniki o tem obvestijo starše po razredih.

G. ravnatelj je predlagal, da se akcija zbiranja papirja aktivno nadaljuje v mesecu septembru.

Ob 19.00 je sejo zapustil predstavnik 8.b-razreda.

**K točki 10 – Razno.**

Predstavnica 4.a-razreda je ravnatelju postavila vprašanje, po kakšnem postopku se izberejo najemniki telovadnice, namreč starše jezi, ker morajo otroke voziti na treninge po drugih šolah.

G. ravnatelj je povedal, da bo za prihodnje šolsko leto narejen pravilnik, kdo ima prioriteto pri najemu telovadnice. O tem bodo obveščeni najemniki in pravilnik bo objavljen na spletu.

Predstavnik 3.a-razreda je predlagal, da bi se ponudba interesnih dejavnosti na področju športa razširila.

Prav tako je predsednica Sveta staršev predlagala, da naj bi bila vsaj ena športna interesna dejavnost, ki ni plačljiva.

G. ravnatelj je povedal, da lahko šola ponudbi športni krožek, za več športov pa je premalo ur in otrok.

G. ravnatelj je seznanil predstavnike Sveta staršev OŠ Malečnik glede pobude predstavnika 5.a-razreda, da bi se v razredu izbral naj učenec.

Predstavniki Sveta staršev so po krajši razpravi zavrnili predlog, da se po razredih izbira naj učenec.

Seja je bila zaključena ob 19.15 .

Zapisala Predsednica Sveta staršev

Marjana Nekrep OŠ Malečnik

Andreja Močnik Kožič

,